Aς δουλέψουμε και πάνω σε κάτι διαφορετικό, όσο και γνώριμο!

Στη διάρκεια της χρονιάς συζητήσαμε για το χαρτί ως υλικό διαφόρων κατασκευών, αλλά και ως ένα υλικό που απαιτεί τέχνη για την κατασκευή του.

Είχαμε διαβάσει στο βιβλίο των Εικαστικών της β' Γυμνασίου (Ενότητα :Το χαρτί και οι τεχνικές του , σελίδες:24 -33)πληροφορίες για το θέμα, αλλά και θυμηθήκαμε απλές κατασκευές που αφορούν σε παιχνίδια(π.χ. χάρτινα καραβάκια, χαρταετοί, χάρτινες μάσκες, φαναράκια).

Αν και οι κατασκευές, διακοσμητικές και χρηστικές ξεκίνησαν από την Κίνα(σελ 25,26), οι Ιάπωνες έχουν στην δική τους παράδοση την τέχνη του:

*ORIGAMI*

Οι Ιάπωνες ανέπτυξαν την τεχνική της χαρτοδιπλωτικής (origami: oru=διπλώνω, kami=χαρτί): ένα τετράγωνο χαρτί διπλώνεται με διάφορους τρόπους, ώστε να δημιουργηθούν τρισδιάστατα σχήματα, ζώα, λουλούδια, γεωμετρικά στερεά, διακοσμητικά.

Το origami έγινε παράδοση, χρησιμοποιήθηκε στις θρησκευτικές και παραδοσιακές τελετές και διαδόθηκε στον κόσμο.

Πάνω σε αυτό το αντικείμενο μπορείτε να δείτε τα στοιχεία που σας παραθέτω και να προσπαθήσετε να καταφέρετε και κάποια διπλώματα!

*Μια καλή συμβουλή είναι να ψάξετε στο σπίτι για σταθερά χαρτιά, όχι σκληρά ώστε να μπορέσετε να τα διπλώσετε.*

*Αν είναι έγχρωμα, οι κατασκευές θα είναι πιο εντυπωσιακές!*

*Πάντα μπορούμε να χρωματίσουμε ένα λευκό χαρτί ή να το διακοσμήσουμε με σχέδια, ώστε να το χρησιμοποιήσουμε στην εργασία μας.*

*Οι έγχρωμες σελίδες περιοδικού, επίσης μπορούν να μας διευκολύνουν.*

Καλή επιτυχία!